Νέα Ιωνία Αττικής

Η Νέα Ιωνία είναι αστική περιοχή και δήμος στον Βόρειο Τομέα Αθηνών της Περιφέρειας Αττικής και ανήκει στα βόρεια προάστια. Καταλαμβάνει έκταση 4,4 τετρ. χιλιομέτρων, έχει πληθυσμό 64.611 κατοίκους (απογραφή 2021) και υψόμετρο κέντρου 130 μέτρων. Η ίδρυσή της ανάγεται στις 30 Ιουνίου του 1923 από Μικρασιάτες διαφόρων περιοχών της Ιωνίας στη Μικρά Ασία.

 Τοποθεσία 
Βρίσκεται βόρεια του Δήμου Αθηναίων και ανήκει στην Περιφερειακή Ενότητα Βορείου Τομέα Αθηνών. Συνορεύει βόρεια με το Ηράκλειο Αττικής, νότια με το Γαλάτσι, δυτικά με τις προσφυγικές συνοικίες της Νέας Φιλαδέλφειας και της Νέας Χαλκηδόνας, βορειοδυτικά με τη Μεταμόρφωση, και ανατολικά με το Μαρούσι. Η σημερινή πόλη είναι προσβάσιμη με το Μετρό στους σταθμούς Νέα Ιωνία, Πευκάκια και Περισσός και οδικώς από την Εθνική Οδό Αθηνών Λαμίας και τη Λεωφόρο Ηρακλείου

Ιστορία
Η Νέα Ιωνία ιδρύθηκε στις 27 Ιουνίου 1923, όταν ο Νικόλαος Πλαστήρας μαζί με τον ιερέα Ιωακείμ Πεσματζόγλου εγκαινίασαν στην τότε περιοχή «Ποδαράδες» τον συνοικισμό για τους Μικρασιάτες πρόσφυγες από τη Σπάρτη της Πισιδίας, οι οποίοι είχαν έρθει στην Ελλάδα μετά τη Μικρασιατική Καταστροφή του 1922 και την ανταλλαγή πληθυσμών του 1923αποτελούσε κτήση της Αγίας Φιλοθέης της καλογραίας και εκτάσεις είχαν αγοραστεί από Αιγυπτιώτες Έλληνες για τη δημιουργία του οικισμού της «Νέας Αλεξάνδρειας», σχέδιο που ανετράπη με τη Μικρασιατική καταστροφή και την απαλλοτρίωση της γης για τη στέγαση προσφύγων από πόλεις της Ιωνίας σε θέση μεταξύ Αθηνών, Αχαρνών και Κηφισιάς.. Ο συνοικισμός ονομάστηκε αρχικά Νέα Πισιδία, αλλά η ονομασία δεν επικράτησε, καθώς προστέθηκαν σύντομα πρόσφυγες από την Ινέπολη, την Κασταμονή, τη Σαφράμπολη, τη Νεάπολη, την Καππαδοκία, την Αλάγια, την Αττάλεια της Παμφυλίας, τη Σμύρνη και τα περίχωρά της, (τα Βουρλά, το Αϊβαλί, τα Θυάτειρα και άλλες πόλεις της Ιωνίας,) όπου ανθούσαν σπουδαίες Ελληνορθόδοξες κοινότητες. Έτσι, πήρε την ονομασία «Νέα Ιωνία».Ιστορία της Πόλης - Δήμος Νέας Ιωνίας

Η πόλη αναπτύχθηκε γρήγορα, καθώς οι αστοί πρόσφυγες είχαν ικανότητες στις επιχειρήσεις και στο εμπόριο. Η περιοχή αναδείχθηκε ως κέντρο κλωστοϋφαντουργίας, και μετά την κατοχή ως μεγάλος εμπορικός Δήμος.

Η πόλη έχει πληθυσμό 64.611 κατοίκους (απογραφή 2021). Η Νέα Ιωνία έχει μία από τις μεγαλύτερες αγορές που αποτελείται από μικρά μαγαζιά μέχρι και  τις μεγάλες πολυεθνικές αλυσίδες ένδυσης και υπόδυσης. Το εμπορικό κέντρο της Νέας Ιωνίας είναι η Λεωφόρος Ηρακλείου, μετά την οδό Ελ Αλαμέιν και μέχρι την οδό Ιφιγενείας στα σύνορα με το Ηράκλειο. 

Η Ιερά Μητρόπολις Νέας Ιωνίας, Φιλαδελφείας, Ηρακλείου και Χαλκηδόνος έχει την έδρα της στη Νέα Ιωνία, ενώ πολιούχος της πόλης είναι ο Άγιος Γεώργιος ο Νεαπολίτης (ο εκ Νεαπόλεως Μικράς Ασίας). Μητροπολιτικός Ναός είναι αυτός των Αγίων Αναργύρων.ΣΥΝΑΞΑΡΙΟΝ ΤΟΥ ΑΓΙΟΥ ΝΕΟΥ ΙΕΡΟΜΑΡΤΥΡΟΣ ΓΕΩΡΓΙΟΥ ΤΟΥ ΜΙΚΡΑΣΙΑΤΟΥ ΕΚ ΝΕΑΠΟΛΕΩΣ ΚΑΠΠΑΔΟΚΙΑΣΕπίσης, στη Νέα Ιωνία παρευρίσκεται το ιερό παρεκκλήσιο της Ματρώνας της Ρωσίδας της αόμματου, στο οποίο είναι και τα λείψανά της 

Η Νέα Ιωνία φημίζεται για την παραγωγική της παράδοση, με σημαντικές ελληνικές βιοτεχνίες και παραγωγικούς χώρους να διασώζονται μέχρι και σήμερα, μαζί με ένα δραστήριο εμπορικό κέντρο στο οποίο αναπτύσσεται η μικρομεσαία επιχειρηματικότητα. 

Πληθυσμιακή εξέλιξη της Νέας Ιωνίας. Κατά την απογραφή του 1928 στη Νέα Ιωνία υπήρχαν 13.692 (97% του πληθυσμού της) πρόσφυγες από διάφορες περιοχές της Μ. Ασίας.
ΈτοςΠληθυσμός±%192814.135194027.775 97,90%195133.821 21,77%196148.149 42,36%197154.906 14,03%198159.202 7,82%199160.635 2,42%200166.017 8,88%201166.050 0,05%202164.611 2,18%

Πολιτισμός
Ορισμένες από τις πολιτιστικές της υποδομές είναι:

το Ιστορικό Διατηρητέο Μνημείο ''Παναιτώλιο'',
το Δημοτικό Θέατρο "Γιάννης Δομνάκης",
ο Δημοτικός Κινηματογράφος "ΑΣΤΕΡΑΣ",
η Δημοτική Βιβλιοθήκη,
το Κέντρο Σπουδής και Ανάδειξης Μικρασιατικού Πολιτισμού '''ΚΕ.ΜΙ.ΠΟ.'',
το Δημοτικό Συνεδριακό Κέντρο,
το Πνευματικό Κέντρο του Δήμου Νέας Ιωνίας,
ο Ιωνικός Σύνδεσμος.

Στον Περισσό ανεγείρεται το Ιωνικό Κέντρο, ένας πολυχώρος-σύμβολο του Μικρασιατικού Ελληνισμού, που περιλαμβάνει τον Ιερό Ναό Αγίου Γεωργίου του Νεαπολίτου, Συνεδριακό και Πολιτιστικό Κέντρο, με Εντευκτήριο, Εστία Φιλοξενίας και Παιδικό Σταθμό.Αγιασμός και έναρξη εργασιών ΙΩΝΙΚΟΥ ΚΕΝΤΡΟΥ Ι.Μ. Νέας Ιωνίας και Φιλαδελφείας

Από τη Νέα Ιωνία κατάγονταν μεγάλοι καλλιτέχνες. Μεταξύ αυτών, ο σπουδαίος τραγουδιστής Στέλιος Καζαντζίδης, αλλά και ο σύγχρονος Παντελής Παντελίδης, που αποτέλεσε μουσικό «φαινόμενο» στο μικρό διάστημα της πορείας του. 

 Αθλητισμός 
Στην Νέα Ιωνία εδρεύουν τα παρακάτω σωματεία :
+ΣωματείοΑθλήματαΊδρυσηΑ.Ο. Νέας ΙωνίαςΠοδόσφαιρο2001Α.Ε. ΕλευθερούποληςΠοδόσφαιρο1929Π.Α.Ο. ΑλσούποληςΠοδόσφαιρο1961Ε.Σ.Κ. Νέας ΙωνίαςΚαλαθοσφαίριση2002Α.Ο. Περισσού Καλαθοσφαίριση / Πετοσφαίριση1989Ίωνες Α.Σ. ΠετοσφαίρισηςΠετοσφαίριση1994Ο.Φ. Νέας ΙωνίαςΧειροσφαίριση / Ποδηλασία / Κολύμβηση / Επιτραπέζια Αντισφαίριση1926

 Α.Ο. Νέας Ιωνίας 
Ο Α.Ο. Νέας Ιωνίας ιδρύθηκε το 2001 μετά από την συγχώνευση του ΠΑΟ Καλογρέζας, του ποδοσφαιρικού τμήματος του Ο.Φ. Νέας Ιωνίας και της Νεάπολης Νέας Ιωνίας. Στην πόλη προϋπήρχαν αρκετές ακόμα ποδοσφαιρικές ομάδες όπως ο Ίκαρος, η Σαφράμπολη και η Ελπίδα Νέας Ιωνίας.

 Ο.Φ. Νέας Ιωνίας 
Ο Ο.Φ.Ν.Ι. αποτελεί τον πιο επιτυχημένο αθλητικό σύλλογο της πόλης αφού έχει κερδίσει 7 πρωταθλήματα στην χειροσφαίριση γυναικών.

Εικόνες

Παραπομπές

Εξωτερικοί σύνδεσμοι

 https://www.agiamatrona.gr/

Επίσημη ιστοσελίδα δήμου Νέας Ιωνίας
Επίσημη σελίδα δήμου Νέας Ιωνίας στο Facebook
https://www.kathimerini.gr/society/562209442/elstat-ta-apotelesmata-tis-apografis-toy-nomimoy-plithysmoy-stin-ellada/

Κατηγορία:Συνοικίες δήμου Νέας Ιωνίας